26/02/2018 | Administración LocalMunicipal
Ames
Aprobación definitiva da modificación da ordenanza reguladora do prezo público pola prestación do servizo de talado e roza nas franxas de seguridade definidas no plan para a protección do espazo rural e dos asentamentos de poboación

En sesión plenaria celebrada o 28 de decembro de 2017 prestouse aprobación provisional á modificación da ordenanza reguladora do prezo público pola prestación do servizo de talado e roza nas franxas de seguridade definidas no Plan para a protección do espazo rural e dos asentamentos de poboación do Concello de Ames. Dito acordo de aprobación provisional foi sometido a exposición pública por prazo de 30 días hábiles, no Boletín Oficial da Provincia núm.4, de 5 de xaneiro de 2018, e no taboleiro de anuncios da sede electrónica municipal, sen que durante o referido prazo fora presentada ningunha reclamación. De conformidade ao acordo plenario de 28 de decembro de 2017, ao non terse presentado ningunha reclamación durante o prazo de exposición pública, o acordo de aprobación provisional quedou elevado a definitivo de forma automática. En cumprimento do previsto no artigo 70.2 da Lei 7/1985, de 2 de abril, reguladora das bases do réxime local, faise público o texto do regulamento definitivamente aprobado. Constitúe o obxecto do presente prezo público a utilización dos servizos de: A) TALA E RETIRADA DE MADEIRA Nas redes secundarias de faixas de xestión de biomasa efectuarase a tala das especies conforme as directrices dadas na lei 3/2007 modificada pola lei 7/2012 de Montes de Galicia. A madeira talada pertencerá aos propietarios dos terreos. A retirada da madeira ao cargadeiro consiste na recollida da madeira do monte e o transporte a un lugar de reunión ou cargadeiro a menos de 1km. B) DESBROCES Realizaranse desbroces na rede secundaria de faixas de seguridade de toda biomasa arbustiva e sub-arbustiva nos supostos definidos conforme as directrices dadas na lei 3/2007 modificada pola lei 7/2012 de Montes de Galicia. Este servizo incluirá o triturado da biomasa. C) PLANTACIÓN. Na rede secundaria de faixas de xestión de biomasa realizaranse plantacións con frondosas caducifolias. Os límites dos rodais de plantación respectarán en todo caso as distancias respecto a vías de comunicación e edificacións dispostas na lexislación vixente aplicable. Estes servizo incluirá o plan de plantación, a preparación do terreo, a plantación, a planta e o abonado. O método elixido para a plantación é a apertura de buratos superficiais con retroexcavadora. Este sistema consiste na preparación mecanizada do terreo previo á plantación, facendo unha apertura puntual de aloxamento das plantas mediante una máquina retroexcavadora ou pala mixta. A plantación consiste en colocar o implantar sobre o terreo as plantas producidas no viveiro (despois do pertinente traslado), efectuarase de forma manual. Empregarase planta con cepellón ou raíz núa. Estarán obrigados ó pago do prezo público aquelas persoas que soliciten e se beneficien dos servizos antes indicados, que deben ser as persoas titulares do dereito de aproveitamento sobre os terreos nos termos establecidos no artigo 21 ter da Lei de 3/2007. Nace a obriga de pago dos prezos que se establecen dende que se inicia a prestación do servizo. A contía do prezo revestirá os seguintes importes máximos: A) TALA E RETIRADA DE MADEIRA A tala, destoconado e a retirada contabilizarase por unidade de árbore e de acordo cos criterios da seguinte táboa: B) ROZA Tratamento da vexetación preexistente e restos de tala, en € / m2, atendendo aos tipos de actuacións segundo a pendente do terreo e segundo a que os traballos sexan mecanizados ou manuais. C PLANTACIÓN Estes prezos, serán incrementados polo IVE correspondente Unha vez realizado o servizo emitirase carta de pago normalizada para o seu cobro ao que xuntarase a factura do servizo. A presente Ordenanza entrará en vigor unha vez que se publique o seu texto íntegro no Boletín Oficial da Provincia, e transcorra o prazo previsto no artigo 65.2 da Lei 7/85, do 2 de abril, Reguladora das bases de réxime local.” Ames, 19 de febreiro de 2018 O alcalde José M. Miñones Conde